Document ID: 32004R1997

ΚΑΝΟΝΙΣΜΌΣ (ΕΚ) αριθ. 1997/2004 ΤΟΥ ΣΥΜΒΟΥΛΊΟΥ
της 19ης Νοεμβρίου 2004
για την τροποποίηση του κανονισμού (ΕΚ) αριθ. 14/2004 όσον αφορά το προβλεπόμενο ισοζύγιο εφοδιασμού της Μαδέρας για τον κλάδο του βοείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1453/2001 του Συμβουλίου, της 28ης Ιουνίου 2001, περί ειδικών μέτρων όσον αφορά ορισμένα γεωργικά προϊόντα, υπέρ των Αζορών και της Μαδέρας και για την κατάργηση του κανονισμού (ΕΟΚ) αριθ. 1600/92 (Poseima) (1), και ιδίως το άρθρο 3 παράγραφος 6,
Εκτιμώντας τα ακόλουθα:
(1)
Ο κανονισμός (ΕΚ) αριθ. 14/2004 της Επιτροπής, της 30ής Δεκεμβρίου 2003, σχετικά με την κατάρτιση των ισοζυγίων προβλέψεων και τον καθορισμό των κοινοτικών ενισχύσεων για τον εφοδιασμό με ορισμένα βασικά προϊόντα για κατανάλωση από τον άνθρωπο, για μεταποίηση και ως γεωργικές εισροές καθώς και για την προμήθεια ζώντων ζώων και αυγών στις άκρως απόκεντρες περιφέρειες σύμφωνα με τον κανονισμό (ΕΚ) αριθ. 1453/2001 του Συμβουλίου (2), καταρτίζει ένα ισοζύγιο προβλέψεων και καθορίζει την κοινοτική ενίσχυση για τα προϊόντα που υπάγονται στο ειδικό καθεστώς εφοδιασμού, ιδίως όσον αφορά τα αρχιπελάγη των Αζορών και της Μαδέρας.
(2)
Από το σημερινό επίπεδο εκτέλεσης των ετήσιων ισοζυγίων εφοδιασμού της Μαδέρας όσον αφορά το κατεψυγμένο βόειο κρέας προκύπτει ότι οι καθορισμένες ποσότητες εφοδιασμού με το προαναφερόμενο προϊόν δεν επαρκούν για την κάλυψη των αναγκών, λόγω της υψηλότερης από την προβλεπόμενη ζήτησης.
(3)
Ως εκ τούτου, πρέπει να προσαρμοσθούν οι ποσότητες του προαναφερόμενου προϊόντος στις πραγματικές ανάγκες της εν λόγω άκρως απόκεντρης περιφέρειας.
(4)
Συνεπώς, πρέπει να τροποποιηθεί ο κανονισμός (ΕΚ) αριθ. 14/2004.
(5)
Τα μέτρα που προβλέπονται στον παρόντα κανονισμό είναι σύμφωνα με τη γνώμη των σχετικών επιτροπών διαχείρισης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα III του κανονισμού (ΕΚ) αριθ. 14/2004, το μέρος 7 αντικαθίσταται από το παράρτημα I του παρόντος κανονισμού.
Άρθρο 2
Ο παρών κανονισμός αρχίζει να ισχύει την επομένη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Νοεμβρίου 2004.

Labels: 3
18
17
19